Mosonmagyaróvár – Park Center közelében részben felújított, belső kétszintes sorházi lakás eladó

Mosonmagyaróvár kedvelt részén, a Terv utcában, a Park Center közelében kínálunk megvételre egy részben felújított, belső kétszintes sorházi lakást, amely kiváló választás lehet saját otthonnak vagy befektetésnek. Az ingatlan tulajdoni lap szerinti hasznos alapterülete 39 m². Ezen a szinten előszoba, tágas nappali, konyha-étkező, valamint fürdőszoba WC-vel került kialakításra.
A nappaliból fa lépcső vezet a tetőtérbe, ahol kb. 19 m² hasznos alapterületű, jelenleg két hálószobaként használt helyiség, valamint egy külön WC kialakítására alkalmas helyiség található.
Fontos tájékoztatás: a tetőtéri szint a tulajdoni lapon nem szerepel lakóterületként, így a hirdetésben szereplő kb. 19 m² a ténylegesen használt alapterületet jelöli.
Az ingatlan az elmúlt években több felújításon is átesett:
* tetőszerkezet és tetőhéjazat felújítása,
* villany- és vízvezeték-hálózat cseréje,
* műanyag, redőnyös nyílászárók beépítése.
A fűtésről vízteres kandalló, a nyári komfortérzetről klímaberendezés gondoskodik.
Az ingatlanhoz két kültéri rész is tartozik:
* kb. 24 m²-es lekerített előkert, amely önkormányzati tulajdonú területen található, ugyanakkor fennmaradási engedéllyel használható;
* kb. 24 m²-es hátsó udvar, amely külön helyrajzi számon nyilvántartott ingatlan, és az adásvétel részét képezi.
A hátsó udvarban egy tároló/garázs is helyet kapott, amely kiváló lehetőséget biztosít tárolásra vagy műhely kialakítására.

